Videopelin ikäraja
Videopelin ikäraja on järjestelmä, jolla luokitellaan tietokone- ja videopelit käyttäjälle sopivaksi katsottuihin ikäryhmiin. Useimmiten ne ovat valtion viranomaisten määrittelemiä ja toisinaan osana elokuvien ikärajajärjestelmää.
Pan European Game Information
Pelikehittäjän kannalta pelin PEGI-luokittelun hankkiminen on vapaaehtoista. Useimmissa maissa PEGI-järjestelmä on kuluttajan kannalta vapaaehtoinen ja neuvoa-antava. Suomessa PEGI-luokittelulla, mikäli pelillä sellainen on, on sama lainvoima kuin KAVI:n ikärajalla. Peli pitää kuitenkin ilmoittaa KAVI:in.